Vitsebsk

**Vitsebsk** () eli **Vitebsk** (; ) on kaupunki Valko-Venäjän pohjoisosissa. Kaupungin asukasluku oli vuoden 2009 väestönlaskennassa 347&nbsp;928. Vitsebsk on Vitsebskin alueen (maakunnan) pääkaupunki ja Valko-Venäjän neljänneksi suurin kaupunki.

## Historiaa

Kaupunki sijaitsee kohdassa, jossa kaupungille nimensä antanut, idästä saapuva, nykyään purona virtaava Vitbajoki laskee suureen Väinäjokeen. Vitsebsk kehittyi paikalla sijainneen jokisataman ympärille. Ensimmäinen maininta kaupungista on vuodelta 1021, mutta sen virallinen perustamisvuosi on 974. 1100-1200-luvulla kaupunki oli pienen ruhtinaskunnan keskus, joka hyötyi Itämeren, Mustanmeren ja Välimeren välisestä kaupasta. Vuonna 1320 se liitettiin Liettuan suuriruhtinaskuntaan, josta tuli Puola-Liettua vuonna 1569.

Kaupunki liitettiin ensimmäisessä Puolan jaossa vuonna 1772 Venäjän keisarikuntaan. Kaupunki oli keisarikunnan Vitebskin kuvernementin keskus, ja se rakennettiin uusklassiseen tyyliin. Se oli myös merkittävä juutalaisille sallittu kaupunki. Vuoden 1897 väestönlaskennan aikaan hieman yli puolet väestöstä oli äidinkieleltään juutalaisia eli puhui jiddišiä tai vastaavaa. 1800-luvulla alueelta tuli valkovenäläisiä ja venäläisiä asukkaita Viroon, mistä voi juontua viron kielen 'ryssää' tarkoittava sana *tibla*, joka olisi lyhentymä venäjän kielen sanasta *vitebljánin*, joka tarkoittaa Vitsebsk'n asukasta.

Toisessa maailmansodassa suuri osa vanhaa kaupunkia vaurioitui vuosien 1941–1944 saksalaismiehityksessä ja taisteluissa.

### Asukasluvun kehitys

## Vitsebskin kaupunkipiiri ja kaupungin piirijako
Vitsebskin kaupunki on maakuntahallinnon ohjauksessa Vitsebskin kaupunkipiirin kautta (). Kaupunkipiirissä oli 2009 väestönlaskennan mukaan yhteensä 355&nbsp;062 asukasta. Vitsebskin kaupungin (347&nbsp;928 as.) lisäksi kaupunkipiiriin kuuluu kaupungin pohjoispuolella sijaitseva Ruban kaupunkimainen taajama (7&nbsp;134 as.).

Sisäisesti Vitsebskin kaupunki jakautuu kolmeen hallintopiiriin:
* Tšyhunatšny ("rautatiepiiri") (, ): 45&nbsp;766 as.
* Kastrytšnitski ("lokakuun piiri") (, ): 131&nbsp;192 as.,
* Peršamaiski ("toukokuun 1:sen piiri") (, ): 170&nbsp;970 as.

Vitsebskin kaupunkipiiriä ympäröi erillinen maalaiskuntamainen 40&nbsp;552 asukkaan hallintopiiri Vitsebskin piiri.

## Kulttuuria
Kaupungissa on vuodesta 1992 järjestetty vuosittainen slaavilaisen musiikin festivaali *Slavjanski bazar v Vitebske*.

Kaupunki on myös taidemaalari Marc Chagallin syntymäkaupunki. Kaupungissa on Chagallin kotimuseo ja taiteilijan nimeä kantava taidekeskus. Koska Chagall loi päätuotantonsa suurelta osin muualla kuin Valko-Venäjällä, museoiden anti on ennen kaikkea taidehistoriallinen. Vitsebsk oli Chagallin aikana yksi Neuvostoliiton avangarden keskuksia.

## Korkeakoulut
Vitsebskissä sijaitsee neljä valtiollista, ylempään korkeakoulututkintoon valmistavaa oppilaitosta: Vitsebskin P. Mašerovin valtionyliopisto, Vitsebskin lääketieteellinen valtionyliopisto, Vitsebskin teknillinen valtionyliopisto ja Vitsebskin eläinlääketieteellinen valtionakatemia.


Kuva:Витебск. Успенский собор..JPG|Uspeskin katedraali Väinäjoen rannalla.
Kuva:Dvina-vitebsk.jpg|Vitsebsk Väinäjoen rannalla.
|Vitsebskin kirkkoja talvisen joen varrella.
Kuva:BY Vitebsk central Lenin Street.jpg|Näkymä Ulitsa Leninalta (Leninin katu).
Kuva:Vokzal v Vitebske posle rekonstrukcii.jpg|Vitsebskin rautatieasema.
Kuva:BY Vitebsk stream Vitba.jpg|Nykyisin pienenä purona virtaava Vitba-joki laskee Vitsebskin vanhan kaupungin läpi.
Kuva:BY Vitebsk Medical Univ2.jpg|Vitsebskin lääketieteellisen yliopiston päärakennuksen edustaa.
Kuva:BY Vitebsk Mark Chagall Home Museum1.jpg|Marc Chagallin kotimuseon piha.
Kuva:RIAN archive 412604 Closing the 18th International Slavic Bazaar art festival in Vitebsk.jpg|Slaavilaisen musiikin juhlaviikon ilotulitus.


## Lähteet

## Aiheesta muualla

*Lyhyt kaupunkikuvaus  (bycity.org)
*Kantakaupungin kartta  (bycity.org)
*Kaupungin katukartta (tgt.ru)  
*Vitsebsk  
*Vitsebskin kaupunki  
*Wikimapia map link of Vitebsk 
*http://www.vsavm.com/english.html 
*http://www.vgmu.vitebsk.by 
*Vitebsk State Technological University  ja  
*Vitebsk State University named after P.M. Masherov 
*http://www.belarus.by/en/belarus/territory/vitebsk/vitebsk/ 
*Kirill Yurchenko, Vitsebsk portaali  
*Marc Chagallin museo Vitsebskissä, Marc Chagall Museum   
*http://brestrw.by/trains1/selStations4MapAction.do?shed_type=pass 
*Vitsebskin vientiteollisuusyrityksiä   (vitebsk.gov.by)